Idioma abkhasio

L'abkhasio u abkhasián ye una luenga nortcaucasica parlada en Cheorchia y Turquía.

 Filiación 
L'abkhasio ye clasificada como una luenga d'o grupo occidental d'as luengas nortcaucasicas.

Bels lingüistas a ormino consideran l'abkhasio y l'abasinio una sola luenga, l'abkhasio-abasinio, estando-ne as formas mas diferenciadas as variedaz literarias de cadaguna. Gramaticalment, as dos son bien pareixidas; manimenos, as diferencias fonolochicas son considerables, o que fa que muitos lingüistas s'estimen mas una clasificación deseparada.

 Estructura d'a luenga 
 Grafía 
Dende 1862, a luenga abkhasia usa la suya adaptación propia de l'alfabeto cirilico, l'alfabeto abkhasio, anque en bels intes d'o sieglo XX s'emplegoron l'alfabeto latino y o cheorchiano.

 Aspectos socioculturals 
 Situación social 
Alto u baixo 100.000 personas charran a luenga abkhasia en Cheorchia, d'as cuals 80.000 se troban en a Republica Autonoma d'Abkhasia; unas 5.000 personas mas la parlan a lo nord-este de Turquía. L'abkhasio ye oficial en a Republica Autonoma d'Abkhasia (Cheorchia), chunto con o cheorchiano.

 Literatura 
Os primers textos en luenga abkhasia d'os cuals se tiene constancia son escritos en l'alfabeto arabe, estando-ne l'autor o viachero turco Evliya Celebi en o sieglo XVII. L'abkhasio solo que s'ha feito servir como idioma literario en os zaguers 100 anyos. En o tiempo d'a Unión Sovietica de Stalin, a literatura en luenga abkhasia yera vedada.

 Vinclos externos 
 Articlo d'a luenga abkhasia en o Ethnologue.
 L'abkhasio en o Language Museum (Museu d'as Luengas).

Categoría:Luengas caucasicas
Categoría:Luengas d'Abkhasia
Categoría:Luengas de Cheorchia
Categoría:Luengas de Turquía